Kivonat Jászberény Város Önkormányzata Képviselő-testületének 2012. január 11-én megtartott ülésének jegyzőkönyvéből

***Jászberény Város Önkormányzata Képviselő-testületének***

***1/2012. (I. 11.) Kt. határozata***

***a Jászberényi Kosárlabda Sportegyesület támogatásáról és az NBI/A osztályban történő indulás lehetőségeiről szóló 167/2011. (VII. 13.) Kt. határozat 7. pontjában foglaltak végrehajtásáról szóló 224/2011. (IX. 14.) Kt. határozat módosításáról, és a JKSE Kosársuli Kft. nyertes pályázatával összefüggő önerő biztosításáról***

1. Jászberény Város Önkormányzatának Képviselő-testülete (továbbiakban: Képviselő-testület) tudomásul veszi, hogy a Jászberényi Kosárlabda Sportegyesület – a továbbiakban: Egyesület – által a társasági adó támogatási rendszeréhez benyújtandó pályázatot az Egyesület helyett az általa alapított, és kizárólagos részvételével működő egyszemélyes gazdasági társaság, a JKSE Kosársuli Kft. (székhely: 5100 Jászberény, Rákóczi út 46., adószám: 23494815-2-16) – a továbbiakban: Kosársuli Kft. – nyújtotta be. A Képviselő-testület ezzel összefüggésben hozzájárul ahhoz, hogy a Jászberényi Kosárlabda Sportegyesület támogatásáról és az NBI/A osztályban történő indulás lehetőségeiről szóló 167/2011. (VII. 13.) Kt. határozat 7. pontjában foglaltak végrehajtásáról szóló 224/2011. (IX. 14.) Kt. határozatban (a továbbiakban: Határozat) foglalt támogatást a Kosársuli Kft. vegye igénybe.
2. A Képviselő-testület a Határozatot az alábbiak szerint módosítja:
	1. **a Határozat 1. pontja helyébe az alábbi rendelkezés lép:**

**„**Jászberény Város Önkormányzatának Képviselő-testülete (továbbiakban: Képviselő-testület) támogatja a Jászberényi Kosárlabda Sportegyesület, mint egyedüli tag által alapított JKSE Kosársuli Kft. (székhely: 5100 Jászberény, Rákóczi út 46., adószám: 23494815-2-16) – a továbbiakban: Kosársuli Kft. – társasági adó támogatási rendszeréhez benyújtandó pályázatát.”

* 1. **a Határozat 2. pontja helyébe az alábbi rendelkezés lép:**

„A Képviselő-testület a Kosársuli Kft. részére biztosítja a 30 %-os önerőt, legfeljebb 39.150.000 Ft-ot, mely összegből a palánkok cseréjére a 2011. évi költségvetés általános tartalékának terhére 4.500.000,-Ft-ot biztosít 2011. október 15-ig, a fennmaradó 34.650.000,-Ft-ot pedig a 2012. évi költségvetés terhére, 2012. február 15-ig.

* 1. **a Határozat 3. pontja helyébe az alábbi rendelkezés lép:**

„A 91.350.000,-Ft pályázati támogatási igénynél kisebb megítélt támogatás esetén a 2. pontban megfogalmazott, a Kosársuli Kft. részére nyújtott önkormányzati támogatást arányosan csökkenteni kell.”

* 1. **a Határozat 4. pontja helyébe az alábbi rendelkezés lép:**

„A Képviselő-testület felhatalmazza Dr. Szabó Tamás polgármestert a Kosársuli Kft. pályázatához szükséges megállapodások és nyilatkozatok aláírására.”

1. A Képviselő-testület – tekintettel a Határozat fentiek szerint módosult 3. pontjára – a Kosársuli Kft. részére a 2012. évi költségvetés terhére összesen bruttó 25 500 000.-, azaz Huszonötmillió-ötszázezer forint támogatást biztosít 2012. február 15-ig, a Határozathoz mellékelt beruházási tervhez kapcsolódóan. A Képviselő-testület jelen határozatával kötelezettséget vállal arra vonatkozóan, hogy a támogatás fedezetét Jászberény Város 2012. évi Költségvetésében biztosítja.
2. Jászberény Város Önkormányzata támogatási megállapodást köt a Kosársuli Kft.-vel, és felkéri Jászberény Város Polgármesterét annak Jászberény Város Önkormányzata képviseletében történő aláírására. A 3. pontban foglalt összeg utalására a támogatási megállapodás aláírását követően kerül sor.
3. A Képviselő-testület hozzájárulását adja ahhoz, hogy a Határozat 1. pontja alapján az Egyesület számára a 2011. év költségvetése terhére folyósított 4 500 000.- Ft támogatási összeggel a Kosársuli Kft. számoljon el az erre vonatkozóan megkötött támogatási megállapodásban foglalt feltételeknek megfelelően.

**Határidő**: Folyamatos

**Felelős**: Dr. Szabó Tamás polgármester (a megállapodások és nyilatkozatok aláírása vonatkozásában)

Lányi László PH Városüzemeltetési és Fejlesztési Iroda vezetője

Kiss József PH Közgazdasági Iroda vezetője

Nagy József JKSE elnöke

**Erről értesül:**

1. JKSE – Jászberény
2. JKSE Kosársuli Kft. – Jászberény
3. PH Közgazdasági Iroda – helyben
4. PH Városüzemeltetési és Fejlesztési Iroda – helyben
5. Jász-Nagykun-Szolnok Megyei Kormányhivatal
6. Képviselő-testület valamennyi tagja, valamint a Pénzügyi, Gazdasági és Tulajdonosi Bizottság és a Városüzemeltetési és Fejlesztési Bizottság külsős tagjai

**Dr. Szabó Tamás sk. Dr. Gottdiener Lajos sk.**

 **polgármester jegyző**

Kivonat hiteléül:

Jászberény, 2012. január 12.

(Dr. Bessenyei Lilla)

irodavezető